Engleske regije
Engleske regije (engleski Regions of England) su formalno najviši nivo administrativne podjele zemlje, iako u praksi to nije tako, jer se manje više koriste jedino kao izborne jedinice za Evropski parlament, i kao podloga za statističke izvještaje Eurostatu, na osnovu kojih se dodjeljuju sredstva evropskih regionalnih programa.

Engleska je podjeljena na devet regija, iako za Engleze taj pojam ne postoji, osim u slučaju Velikog Londona, najbliže tom pojmu bile bi konstitutivne zemlje Ujedinjenog Kraljevstva; Engleska, Škotska, Wales i Sjeverna Irska.

Historija 
Današnjih devet regija izniklo je 1940-ih u statističke svrhe, daljni korak u regionalizaciji Engleske, bilo je osnivanje Komisije 
lokalne uprave 1972., koja je trebala pripremiti teren za reorganizaciju lokalne uprave izvan 
Velikog Londona.

Između 1998. i 2010. sve regije su imale rudimentarnu upravu (istina neizabranu), kao preteču forminja prave regionalne vlade, ali engleski birači nisu bili naročito oduševljeni tom idejom. To je pokazao referendum održan 2004. u Regiji Sjeveroistočna Engleska, gdje su birači velikom većinom (4:1) odbacili ideju o regionalnoj skupštini. Nakon tog je taj proces stavljen na led., pa su kasnije gotovo sve regije, jedna po jedna ukinule i ono malo regionalne uprave.

Tako da danas jedino Veliki London ima snažnu upravu, biranog gradonačelnika i skupštinu, a sve ostale regije su uglavnom prazne ljušture. 

Velika većina Engleza naprosto ne vjeruje da će im regije bilo što dobroga donijeti, osim visokih troškova i gomilanja nepotrebne 
birokracije. U Engleskoj ne postoji tradicija regionalnih zajednica, jedini kraj (osim Londona) koji je u svojoj historiji imao nešto slično tome (kraljevinu) je Jugozapadna Engleska, ali to je bilo prije  normanske invazije  1066., pa ni to nije ostavilo nikakvog traga.

Englezi su ostali vezani uz svoje counties - shires, pa osim Londona regije za njih nemaju 
historijski temelj.

Lista engleskih regija 
 Jugoistočna Engleska
 Veliki London
 Sjeverozapadna Engleska
 Istočna Engleska
 Zapadni Midlands
 Jugozapadna Engleska
 Yorkshire i Humber
 Istočni Midlands
 Sjeveroistočna Engleska

Izvori

Vanjske veze 

 Local Government Boundary Commission for England 

 
Regije